# data[].attributes.headline
รู้แล้วจะรัก

# data[].attributes.subject
รู้แล้วจะรัก

# data[].attributes.headline
ในสถานการณ์การแพ

# data[].attributes.body
ในสถานการณ์การแพร่ระบาดของโควิด-19 พยาบาลดอกแก้วซึ่งเป็นพยาบาลใหม่ เพิ่งจบการศึกษาและได้รับใบอนุญาตประกอบวิชาชีพการพยาบาลและผดุงครรภ์ ได้รับมอบหมายให้ไปปฏิบัติหน้าที่ ณ หอผู้ป่วยโควิด19 พยาบาลดอกแก้วรู้สึกกังวลใจมาก ขณะปฏิบัติงานเวรเช้ามีผู้ป่วยใหม่มาเข้ารับการรักษา พยาบาลดอกแก้วให้คำแนะนำการปฏิบัติตัวขณะอยู่ในห้องแยกและการป้องกันการแพร่กระจายเชื้อกับผู้ป่วย ต่อมา ผู้ป่วยมีอาการเหนื่อยหอบ จึงรายงานแพทย์เพื่อให้การรักษา ผู้ป่วยอาการดีขึ้นแพทย์ให้กลับไปอยู่ที่บ้าน และส่งต่อพยาบาลชุมชนเพื่อติดตามอาการ

# data[].attributes.headline
1. ลักษณะงานของพยาบาลจำแนกตามสถานที่ปฏิบัติงานมีกี่ประเภท อะไรบ้าง  กี่ประเภท อะไรบ้างลักษณะงานพยาบาลดอกแก้วอยู่ในประเภทใด

# data[].attributes.subject
1. ลักษณะงานของพยาบาลจำแนกตามสถานที่ปฏิบัติงานมีกี่ประเภท อะไรบ้าง  กี่ประเภท อะไรบ้างลักษณะงานพยาบาลดอกแก้วอยู่ในประเภทใด

# data[].attributes.headline
1.1 ลักษณะงานบริการพ

# data[].attributes.body
1.1 ลักษณะงานบริการพยาบาลผู้ป่วยนอก (OPD)เป็นการให้บริการแก่ผู้ใช้บริการที่แผนกหรือห้องตรวจผู้ป่วยที่ให้บริการตรวจรักษาผู้ป่วยทั่วไป ในสถานพยาบาลเรียกว่า ตึกผู้ป่วยนอก หรือ ห้องตรวจผู้ป่วยนอก ซึ่งมีขอบเขตงานการบริการพยาบาลในการตรวจและรักษาทางการพยาบาล

- การช่วยเหลือการตรวจรักษา

- การดูแลผู้ป่วยต่อเนื่อง

- การสร้างเสริมสุขภาพผู้ป่วยและประชาชน(health promotion)

- การคุ้มครองภาวะสุขภาพของผู้ป่วยและประชาชน(health protection)
- การธำรงไว้ซึ่งภาวะสุขภาพของผู้ป่วย(health mentenance)
- การให้ข้อมูลและความรู้ด้านสุขภาพแก่ผู้ป่วยและประชาชน(health information)
- การพิทักษ์สิทธิผู้ป่วย

# data[].attributes.headline
1.2 ลักษณะงานบริการพ

# data[].attributes.body
1.2 ลักษณะงานบริการพยาบาลผู้ป่วยใน (IPD) เป็นการให้บริการแก่

ผู้ใช้บริการที่ต้องเข้าพักรักษาตัวในโรงพยาบาล ขอบเขตการบริการพยาบาลผู้ป่วยใน คือ การให้บริการพยาบาล ผู้ป่วยตั้งแต่แรกรับจนกระทั่งจำหน่ายออกจากโรงพยาบาล

-ให้การดูแลต่อเนื่องจากโรงพยาบาลสู่ครอบครัว/ชุมชน
- ส่งต่อผู้ป่วยเพื่อการดูแลรักษาที่ต่อเนื่อง
- ให้ข้อมูลและความรู้ทางด้านสุขภาพแก่ผู้ป่วย/ประชาชน
- การสร้างเสริม สุขภาพของผู้ป่วย/ประชาชน
- ธำรงไว้ซึ่งภาวะสุขภาพของผู้ป่วย/ประชาชน
- คุ้มครองภาวะสุขภาพของผู้ป่วย/ประชาชน
- พิทักษ์สิทธิผู้ป่วย
ทั้งนี้ การให้บริการแก่ผู้ใช้บริการที่ต้องเข้าพักรักษาตัวในโรงพยาบาลมีการ ดูแลผู้ป่วยให้ได้รับการตรวจวินิจฉัย การรักษาพยาบาลอย่างต่อเนื่องตลอด 24 ชั่วโมง พยาบาลจะมีการผลัดเวรกัน ดูแลผู้ป่วย โดยทั่วไปจัดแบ่งเป็น 3 เวร เวรละ 8 ชั่วโมง คือ เวรเช้า เวรบ่าย และเวรดึก หรือ แบ่งเป็น 2 เวร เวรละ 12 ชั่วโมง คือ เวรเช้า และเวรดึก ดังนั้น พยาบาลบางคนอาจมีวันหยุดประจำสัปดาห์ไม่ตรงกับวันเสาร์ อาทิตย์

# data[].attributes.body
ลักษณะเฉพาะ

1.) อุบัติเหตุและฉุกเฉิน

2.) ผู้ป่วยหนัก

3.) วิสัญญี

4.) ผู้ป่วยผ่าตัด

5.) สูติกรรม

6.) การปรึกษาสุขภาพ

7.) ป้องกันและควบคุมการติดเชื้อ

# data[].attributes.headline
2.ลักษณะงานการบริการ

# data[].attributes.body
2.ลักษณะงานการบริการพยาบาลในชุมชน (Community Health Nursing) เป็นการดูแลสุขภาพของ บุคคล ครอบครัว และชุมชนในเขตที่รับผิดชอบ ครอบคลุมทั้งผู้มีสุขภาพดี ผู้อยู่ในภาวะเสี่ยงต่อการเกิดโรคและผู้อยู่ในภาวะเจ็บป่วย ทั้งในระยะเฉียบพลันและเรื้อรัง โดยผสมผสานบริการครบถ้วนทั้ง 4 มิติ คือ ด้านการส่งเสริมสุขภาพ ด้านการป้องกันโรค ด้านการรักษาโรค และด้านการฟื้นฟูสุขภาพ เพื่อขจัดสิ่งแวดล้อมที่เป็นสาเหตุของโรคและปัญหาสุขภาพ เสริมสร้างความเข้มแข็งของชุมชน เพิ่มศักยภาพและความสามารถในการดูแลสุขภาพตนเองเพื่อให้มีสุขภาพดี ลดการป่วย การตาย ความพิการจากโรคหรือปัญหาสุขภาพที่มีวิธีป้องกันได้
(ไพเราะ ผ่องโชค,2550) ลักษณะงานบริการพยาบาลในชุมชนที่สำคัญ มีดังนี้

# data[].attributes.headline
1.) เป็นบริการเพื่อสุข

# data[].attributes.body
1.) เป็นบริการเพื่อสุขภาพของประชาชนที่อยู่ในความรับผิดชอบ

2.) เป็นการดูแลอย่างต่อเนื่อง แบบองค์รวม และผสมผสาน คือการดูแลสุขภาพของบุคคล ครอบครัวและชุมชนอย่างต่อเนื่องตามภาวะสุขภาพและทั้งทางด้านร่างกายและจิตใจ โดยครอบคลุมด้านการส่งเสริม สุขภาพ การป้องกันโรค การรักษาพยาบาล และการฟื้นฟูสภาพ

3.) เป็นการสร้างเสริมความเข้มแข็งและความร่วมมือของชุมชน โดยเพิ่มศักยภาพในการดูแลตนเองของชุมชน โดยพยาบาลทำหน้าที่เป็นผู้ให้คำปรึกษา ให้ความรู้ แนะนำแหล่งประโยชน์ เป็นผู้ช่วยเหลือหรือเป็นพี่เลี้ยง

4.) ให้ความสำคัญกับปัญหาที่เกิดกับคนส่วนใหญ่และกลุ่มเสี่ยงก่อน มุ่งเน้นการส่งเสริมสุขภาพและการป้องกันโรคเป็นหลัก

# data[].attributes.headline
งานการบริการพยาบ

# data[].attributes.body
งานการบริการพยาบาลในชุมชน แบ่งออกเป็น 6 ด้านที่สำคัญ ดังนี้

1.) งานอนามัยครอบครัว เป็นการดูแลสุขภาพสมาชิกในครอบครัวขณะอยู่ที่บ้านทั้งคนปกติ กลุ่มเสี่ยงและผู้ที่เจ็บป่วย ครอบคลุมการส่งเสริมสุขภาพ ป้องกันโรค รักษา และฟื้นฟูสุขภาพ

2.) งานอนามัยโรงเรียน เป็นการให้บริการแก่นักเรียนและบุคลากรในโรงเรียน ได้แก่ การบริการอนามัยโรงเรียน สุขศึกษา อนามัยสิ่งแวดล้อม และความสัมพันธ์ระหว่างบ้านและโรงเรียน วัตถุประสงค์ของงานอนามัยโรงเรียน เพื่อสร้างเสริมสุขภาพ โดยมุ่งเน้นการสร้างพฤติกรรมสุขภาพ สุขนิสัย เจตคติที่ดีต่ อการสร้างเสริม สุขภาพ ค้นหาปัญหาสุขภาพ ปัจจัยเสี่ยงต่อการเกิดปัญหาสุขภาพและลดปัจจัยเสี่ยง ปัจจัยสาเหตุนั้น

3.) งานอาชีวอนามัย เป็นการให้บริการดูแลสุขภาพอนามัยและความปลอดภัยของผู้ประกอบอาชีพทุกอาชีพในชุมชน งานอาชีวอนามัยที่สำคัญ คือ (1) การส่งเสริมสุขภาพผู้ประกอบอาชีพทุกประเภท ให้มีสุขภาพสมบูรณ์ทั้งทางร่างกาย จิตใจ และสังคม
(2) การป้องกันและควบคุมโรค การบาดเจ็บ หรืออุบัติเหตุจากการประกอบอาชีพ
(3) การปรับสภาพงานและสิ่งแวดล้อมให้เหมาะสมกับคนทำงาน และปรับคนทำงานให้เหมาะสมกับสภาพงาน

4.) งานอนามัยสิ่งแวดล้อม เป็นการจัดการหรือควบคุมปัจจัยด้านสิ่งแวดล้อมที่เป็นอันตราย หรืออาจเป็นอันตรายต่อสุขภาพอนามัย ได้แก่ การปรับปรุงน้ำดื่มน้ำใช้ การสุขาภิบาลอาหาร การกำจัดขยะมูลฝอยและสิ่งปฏิกูล การควบคุมและกำจัด แมลง และสัตว์นำโรค

5.) งานรักษาโรคเบื้องต้น เป็นการประเมินภาวะสุขภาพและปัญหาของผู้ป่วย โดยการคัดกรองโรค การรักษาโรคเบื้องต้น ช่วยเหลือกรณีฉุกเฉิน และส่งต่อผู้ป่วยได้อย่างเหมาะสม

6.) งานบรรเทาสาธารณภัย เป็นการป้องกันและเตรียมพร้อมรับมือเมื่อเหตุการณ์เกิดขึ้น และให้การดูแลประคับประคองหลังเหตุการณ์สิ้นสุด

# data[].attributes.headline
จากกรณีศึกษา พยา

# data[].attributes.body
จากกรณีศึกษา พยาบาลดอกแก้วเป็นพยาบาลใหม่ได้รับมอบหมายให้ไปปฏิบัติหน้าที่ ณ หอผู้ป่วยโควิด-19 ลักษณะงานของพยาบาลดอกแก้วอยู่ในประเภท งานการบริการพยาบาลในโรงพยาบาล และเป็นงานบริการพยาบาลผู้ป่วยใน ซึ่งเป็นการให้บริการแก่ผู้ใช้บริการที่ต้องเข้าพักรักษาตัวในโรงพยาบาล โดยพยาบาลจะมีการผลัดเวรกันดูแลผู้ป่วยอย่างต่อเนืองตลอด 24 ชั่วโมง ขอบเขตการบริการพยาบาลผู้ป่วยใน คือ การให้บริการพยาบาลผู้ป่วยตั้งแต่แรกรับจนกระทั่งออกจากโรงพยาบาล

# data[].attributes.headline
2. บทบาทหน้าที่ของพยาบาลมีอะไรบ้าง จากสถานการณ์ พยาบาลดอกแก้วปฏิบัติตามบทบาทใด อย่างไร

# data[].attributes.subject
2. บทบาทหน้าที่ของพยาบาลมีอะไรบ้าง จากสถานการณ์ พยาบาลดอกแก้วปฏิบัติตามบทบาทใด อย่างไร

# data[].attributes.headline
บทบาทของพยาบาล

# data[].attributes.body
บทบาทของพยาบาล

# data[].attributes.headline
บทบาทผู้ให้การดูแล 

# data[].attributes.subject
บทบาทผู้ให้การดูแล 

# data[].attributes.body
เป็นบทบาทที่สำคัญสำหรับกระบวนการฟี้นหาย (Healing process) ช่วยให้ผู้รับบริการมีภาวะสุขภาพที่ดี โดยตระหนักถึงความ ต้องการด้านจิตวิญญาณ อารมณ์ และสังคมของผู้รับบริการด้วย นอกเหนือจากความต้องการด้านสรีรวิทยาพยาบาลต้องให้การช่วยเหลือ ส่งเสริม ฟื้นฟู และรักษาสุขภาพ และความผาสุกของผู้รับบริการ โดยต้องมีการจัดลำดับการดูแล ช่วยเหลือผู้รับบริการในการตั้งเป้าหมายเพื่อให้บรรลุเป้าหมาย และได้รับการตอบสนองความต้องการในเวลาที่เหมาะสมและคุ้มค่าที่สุดเท่าที่เป็นไปได้ โดยมีการใช้เวลาและพลังงานให้น้อยที่สุด พยาบาลอาจเป็นผู้ปฏิบัติด้วยตนเอง หรือกระตุ้นให้ผู้รับบริการหรือญาติกระทำเพื่อสนองความต้องการนั้นก็ได้แล้วแต่สถานการณ์ บทบาทผู้ให้การดูแลอาจมีทั้งบทบาทอิสระ ได้แก่บทบาทที่พยาบาลสามารถปฏิบัติหรือสั่งการได้เอง เช่น อาบน้ำบนเตียง เปลี่ยนท่านอน และบทบาทที่ไม่อิสระซึ่งเป็นบทบาทที่พยาบาลจะไม่สามารถปฏิบัติหรือสั่งการเพื่อสนองความต้องการของผู้รับบริการได้อย่างอิสระ แต่จะต้องประสานให้สอดคล้องกับวิชาชีพอื่น ที่ร่วมดูแลผู้รับบริการนั้นด้วย เช่นทำแผล

# data[].attributes.headline
บทบาทผู้ปกป้องและผู้พิทักษ์สิทธิ์ 

# data[].attributes.subject
บทบาทผู้ปกป้องและผู้พิทักษ์สิทธิ์ 

# data[].attributes.body
พยาบาลจะต้องเข้าใจอย่างถ่องแท้เกี่ยวกับสิทธิของบุคคลซึ่งจะต้องได้รับการคุ้มครองป้องกันไม่ให้ถูกละเมิด สิทธิที่บุคคลพึงได้รับมีทั้งสิทธิขั้นพื้นฐาน สิทธิตามกฎหมายและสิทธิมนุษยชนพยาบาลทำหน้าที่ปกป้องสิทธิของผู้รับบริการในหลายๆ สถานการณ์ ทั้งนี้พยาบาลจะต้องมีความเข้าใจเกี่ยวกับภาวะสุขภาพ ประวัติของผู้รับบริการ รวมทั้งปัญหาที่อาจจะเกิดขึ้น การรักษาความสะอาดสิ่งแวดล้อมของ ผู้รับบริการถือว่าเป็นการปกป้องสิทธิขั้นพื้นฐานอย่างหนึ่ง เนื่องจากความสะอาดของสิ่งแวดล้อมเป็นปัจจัยสำคัญที่นำมาซึ่งสุขภาพ เช่น การป้องกันบาดเจ็บ การปกป้องผู้รับบริการจากผลข้างเคียงที่อาจเกิดขึ้นจากการรักษา ส่วนบทบาทผู้พิทักษ์สิทธิเป็นการทำหน้าที่ปกป้องสิทธิของผู้รับบริการช่วยให้ผู้รับบริการสามารถปกป้องและรักษาสิทธิของตนเองได้และช่วยเรียกร้องทวงสิทธิ์เมื่อมีความจำเป็นเกิดขึ้นพยาบาลจะต้องช่วยให้ผู้รับบริการตระหนักในสิทธิของตนเองในการรักษาสุขภาพ จนเกิดความสามารถที่จะตัดสินใจเรียกร้องสิทธิเพื่อการบริการสุขภาพที่ดีได้ จรรยาบรรณของวิชาชีพจะกำหนดความรับผิดชอบของพยาบาลในการ รักษาสิทธิของผู้รับบริการ การพิทักษ์สิทธิ์ครอบคลุมบทบาท 2 ประการได้แก่ การช่วยให้ผู้รับบริการใช้สิทธิที่จะบอกถึงความต้องการหรือการตัดสินใจของตนเอง และยังรวมถึงการสนับสนุนส่งเสริมการตัดสินใจที่ผู้รับบริการได้ตัดสินใจไปแล้ว ตัวอย่างของบทบางผู้พิทักษ์สิทธิ์ได้แก่ การเป็นตัวแทนของผู้รับบริการในการแสดงความคิดเห็นการแปล การอธิบายสิทธิของผู้รับบริการ และทางเลือกต่างๆ ตลอดจนอธิบายให้ทราบถึงผลที่ตามมาของทางเลือกต่างๆ ให้ผู้รับบริการได้ทราบ พยาบาลจะต้องตระหนักว่าการพิทักษ์สิทธิ์ไม่ใช่การอนุมัติการตัดสินใจของ ผู้รับบริการ แต่เป็นการเคารพสิทธิในการที่จะตัดสินใจของผู้รับบริการ

# data[].attributes.headline
บทบาทผู้จัดการและผู้ประสานงาน

# data[].attributes.subject
บทบาทผู้จัดการและผู้ประสานงาน

# data[].attributes.body
(Manager and Coordinator)ในกระบวนการส่งเสริม ฟื้นฟู และ รักษาสุขภาพจำเป็นต้องมีการบริหารจัดการและประสานการบริการจากสมาชิกทีมสุขภาพทั้งหมดโดยมีเป้าหมายคือให้ผู้รับบริการได้รับการดูแลที่มีประสิทธิภาพและประสิทธิผล คำนึงถึงผลประโยชน์ของผู้รับบริการเป็นหลัก การที่จะบรรลุเป้าหมายที่ต้องการพยาบาลจะต้องมีการแบ่งงาน มอบหมายความรับผิดชอบแก่ผู้ปฏิบัติ มีการชี้แนะควบคุม และติดตามประเมินผลการปฏิบัติงาน นอกจากนี้ยังต้องมีการบริหารเวลาและทรัพยากร และยังต้องมีการประสานแหล่งประโยชน์ต่างๆ ด้วย

# data[].attributes.headline
บทบาทผู้สื่อสาร

# data[].attributes.subject
บทบาทผู้สื่อสาร

# data[].attributes.body
(Communicator)เป็นหัวใจสำคัญสำหรับบทบาททุกๆด้านของพยาบาลในการที่จะตอบสนองความต้องการของผู้รับบริการไม่ว่าจะเป็นบุคคล ครอบครัว ชุมชน พยาบาลต้องติดต่อสื่อสารกับ ผู้รับบริการและทีมสุขภาพอื่นๆ อยู่เสมอ พยาบาลเป็นวิชาชีพที่มีเวลาใกล้ชิดกับผู้รับบริการมากที่สุด มีโอกาส สังเกตหรือแลกเปลี่ยนข้อมูล ทำความเข้าใจกับปัญหาตลอดจนการเปลี่ยนแปลงที่เกิดขึ้น เพื่อนำไปปรับปรุงแผนการดูแลและสื่อสารให้สมาชิกทีมได้รับทราบทั้งในรูปแบบการพูดและการเขียน เขียนให้ครบถูกต้องตามหลักและลายมืออ่านง่าย นอกจากนี้พยาบาลยังต้องมีหน้าที่รับผิดชอบสื่อสารสิ่งที่ตรวจพบจากการดูแลผู้ป่วยให้เจ้าหน้าที่ทีมสุขภาพอื่นๆได้ทราบด้วย ดังนั้นพยาบาลจึง ต้องมีความรู้ความสามารถเกี่ยวกับการติดต่อสื่อสาร ต้องพูดและเขียนเพื่อสื่อสารได้อย่างชัดเจนถูกต้องเนื่องจากคุณภาพของการสื่อสารมีความสำคัญต่อการช่วยให้ผู้รับบริการบรรลุความต้องการการดูแลด้านสุขภาพได้อย่างมีประสิทธิภาพ

# data[].attributes.body
(Teacher)เป็นบทบาทหนึ่งของพยาบาลที่มีความจำเป็นมากขึ้น ในขณะที่นโยบายสาธารณสุข มีการเน้นการดูแลสุขภาพเชิงรุกซึ่งพยาบาลจะต้องเน้นหนักในการทำหน้าที่ส่งเสริมสุขภาพและป้องกันโรค เพื่อให้บุคคล ครอบครัว กลุ่มสังคมและชุมชนอยู่ในภาวะสุขภาพที่ดี บทบาทหนึ่งของพยาบาลที่จะช่วยให้ผู้รับบริการ มีความสามารถในการดูแลสุขภาพของตนเองได้เป็นอย่างดี คือการสอน ชี้แนะ อธิบายตลอดจนสาธิต เพื่อให้ผู้รับบริการมีความรู้ความเข้าใจที่ถูกต้องเกี่ยวกับโภชนาการ พฤติกรรมสุขภาพ โรคหรือความเจ็บป่วย การดูแล รักษาพยาบาล การป้องกันโรค อุบัติเหตุหรืออันตรายที่อาจเกิดขึ้น ในการพิจารณาเลือกวิธีการสอนที่เหมาะสมพยาบาลต้องคำนึงถึงความสามารถ ความต้องการรวมทั้งความพร้อมของผู้รับบริการและทรัพยากรที่จำเป็นด้วยพยาบาลมีหน้าที่ส่งเสริมการเรียนรู้ ประเมินความก้าวหน้าของการเรียนรู้ตรวจสอบว่ามีความเข้าใจถ่องแท้หรือไม่และยังต้องให้ความกระจ่างเกี่ยวกับข้อสงสัยต่างๆ ของผู้รับบริการด้วย บางครั้งการสอนอาจเกิดขึ้นโดยไม่ได้วางแผนและไม่เป็นทางการ แต่กิจกรรมการสอนบางอย่างจำเป็นต้องมีการวางแผนล่วงหน้าและเป็นการสอนอย่างเป็นทางการ

# data[].attributes.headline
บทบาทผู้วิจัย 

# data[].attributes.subject
บทบาทผู้วิจัย 

# data[].attributes.body
(Researcher)เป็นบทบาทที่สำคัญต่อการพัฒนาวิชาชีพ เนื่องจากวิทยาการทางการแพทย์มีความก้าวหน้าอยู่เสมอ ถ้าพยาบาลไม่มีการปรับเปลี่ยนวิธีการพยาบาลให้เหมาะสมกับปัญหาของผู้รับบริการและ วิทยาการที่เปลี่ยนแปลงก็จะเกิดผลการพยาบาลที่มีคุณภาพได้ยาก พยาบาลจึงจำเป็นต้องสร้างหรือค้นคว้าหาความรู้ใหม่ๆ เพื่อนำมาแก้ปัญหาด้านสุขภาพของผู้รับบริการอย่างต่อเนื่อง การพยาบาลโดยมีความรู้ที่ได้มาอย่างเป็นระบบมาสนับสนุนจะช่วยให้ได้รับการเชื่อถือและยอมรับ การทำวิจัยด้วยตนเอง หรือการนำผลงานวิจัยที่มีอยู่มาประยุกต์ใช้ในการพยาบาลจะช่วยให้มีความรู้ใหม่ๆ เกิดขึ้นและช่วยยืนยันสนับสนุนความถูกต้องของความรู้ที่มีอยู่ดังนั้นบทบาทผู้วิจัยอาจหมายถึง การทำวิจัย การมีส่วนร่วมในการทำวิจัย การสนับสนุนการทำวิจัยหรือการนำผล วิจัยมาใช้ในการพยาบาลก็ได้

# data[].attributes.headline
หน้าที่ของพยาบาล

# data[].attributes.body
หน้าที่ของพยาบาล

# data[].attributes.headline
1.) รวบรวมข้อมูลวิเครา

# data[].attributes.body
1.) รวบรวมข้อมูลวิเคราะห์เพื่อวินิจฉัยปัญหาสุขภาพและปัญหาทางการพยาบาลของผู้ใช้บริการของครอบครัวและชุมชนได้ทุกระดับ

2.) กำหนดแผนเพื่อจัดบริการพยาบาล วางแผนงานกำหนดระบบและกระบวนการดำเนินงานนิเทศและประเมินผลงานรวมทั้งการบริหารงานบุคคลในสายงานพยาบาลตลอดจนการบริหารทรัพยากรในการดำเนินการพยาบาล

3.) ให้บริการพยาบาลทั่วไปและการพยาบาลเฉพาะโรคได้ทุกระดับปัญหาและทุกระดับความรุนแรงของโรค

4.) สังเกต บันทึก สรุป รายงานอาการเปลี่ยนแปลงและปฏิกิริยาของผู้ป่วยต่อการรักษาพยาบาลตลอดจนความก้าวหน้าของการรักษาพยาบาล

5.) ให้การผดุงครรภ์ตามสาขาการผดุงครรภ์แผนปัจจุบัน ชั้น 1

6.)ตัดสินแก้ปัญหาทางการพยาบาล

7.) ให้คำแนะนำเพื่อให้เกิดผลดีแก่การพยาบาลและ/หรือแก่สุขภาพร่างกายและจิตใจของผู้ใช้บริการได้ทุกระดับและให้ความรู้เกี่ยวกับปัญหาพยาธิสภาพการดำเนินของโรค ตลอดจนแผนการรักษาพยาบาล

8.) ตรวจร่างกาย วินิจฉัยโรคขั้นต้นให้การพยาบาลกลุ่มอาการต่าง ๆทั้งทางด้านอายุรกรรม และศัลยกรรม ตามขอบเขตของระเบียบกระทรวงสาธารณสุข ฉบับที่ 5 (2518)

9.) วางแผนและดำเนินการส่งเสริมสุขภาพในตำแหน่งหัวหน้าทีมร่วมกับวิชาชีพอื่นในด้านการส่งเสริมสุขภาพ ชุมชน การอนามัยครอบครัว อนามัยโรงเรียนการสุขศึกษา การวางแผนครอบครัวการโภชนาการและการบริการด้านสุขภาพจิต

10.) วางแผนและมอบหมายงานให้ผู้อยู่ในความรับผิดชอบและดำเนินการป้องกันโรคโดยให้คำแนะนำแก่ผู้ป่วยและประชาชนโดยทั่วไปการให้ภูมิคุ้มกันโรค การเฝ้าระวังโรคตลอดจนการร่วมมือในการป้องกันและการควบคุมการแพร่กระจายเชื้อโรคในโรงพยาบาล

11.) ประสานงานและดำเนินการฟื้นฟูสมรรถภาพให้การควบคุมดูแลเกี่ยวกับความปลอดภัยการป้องกัน หรือ ยับยั้งภาวะทุพลภาพและพิจารณามอบหมายให้ผู้ใต้บังคับบัญชาปฏิบัติ

12.) ให้การนิเทศแก่เจ้าหน้าที่ พยาบาลในความรับผิดชอบ

13.) วิเคราะห์ปัญหาและให้ข้อเสนอแนะแนวทางแก้ปัญหาด้านบริการพยาบาลได้

14.) จัดระเบียบงาน แบ่งงาน และมอบหมายหน้าที่ให้แก่ผู้ปฏิบัติงานภายใต้ความรับผิดชอบได้อย่างเหมาะสม

15.) ประเมินผลการปฏิบัติงานของเจ้าหน้าที่ภายใต้ความรับผิดชอบรวมทั้งประเมินผลงานของตนเองได้ตามหลักวิทยาศาสตร์

16.) วางแผนป้องกันอุบัติเหตุส่งเสริมความปลอดภัยแก่ผู้ป่วยและผู้ปฏิบัติงานในหน่วยงานรับผิดชอบ

17.) ร่วมวางแผนและดำเนินการในงานสาธารณสุขมูลฐานกับบุคคลและหน่วยงานอื่นได้

18.) วางแผนการให้การศึกษาและอบรมฟื้นฟูด้านวิชาการและดำเนินการสอนแก่เจ้าหน้าที่และนักศึกษาทั้งภายในและภายนอกหน่วยงานได้

19.) จัดทำคู่มือและอุปกรณ์การสอนเพื่อช่วยส่งเสริมสุขภาพและปฏิบัติงานด้านการพยาบาล

20.) สนับสนุนและประสานงานกับหน่วยงานต่าง ๆ เช่น งานสังคมสงเคราะห์งานชันสูตรทางห้องปฏิบัติการ งานเภสัชกรรม

# data[].attributes.headline
จากสถานการณ์ พยาบาลด

# data[].attributes.body
จากสถานการณ์ พยาบาลดอกแก้วได้ปฏิบัติตาม
บทบาทของผู้ดูแล คือดูแลและให้การพยาบาลกับ ผู้ป่วยที่หอผู้ป่วยโควิด-19
บทบาทผู้สอน ให้คำแนะนำปฏิบัติตัวแก่ผู้ป่วยขณะอยู่ห้องแยกและการป้องกันการแพร่กระจายเชื้อกับผู้ป่วย บทบาทผู้ประสานเนื่องจากผู้ป่วยมีอาการเหนื่อยหอบจึงตัดสินใจรายงานแพทย์ให้ทราบเพื่อให้การรักษาต่อไป
บทบาทในการสื่อสารและประสานงานกับบุคลากรทางการแพทย์เพื่อให้การดูแลผู้ป่วย

# data[].attributes.headline
3. สิทธิของพยาบาลมีอะไรบ้าง จากสถานการณ์หากพยาบาลดอกแก้วมีความกังวลใจ มีสิทธิที่จะปฏิเสธการไปทำงานที่หอผู้ป่วยโควิด-19หรือไม่ อย่างไร

# data[].attributes.subject
3. สิทธิของพยาบาลมีอะไรบ้าง จากสถานการณ์หากพยาบาลดอกแก้วมีความกังวลใจ มีสิทธิที่จะปฏิเสธการไปทำงานที่หอผู้ป่วยโควิด-19หรือไม่ อย่างไร

# data[].attributes.headline
สิทธิของพยาบาล

# data[].attributes.body
สิทธิของพยาบาล

# data[].attributes.headline
พยาบาลนอกจากจะต้

# data[].attributes.body
พยาบาลนอกจากจะต้องคำนึงถึงสิทธิของผู้ป่วย เพื่อให้สามารถปฏิบัติงานได้อย่างถูกต้องเหมาะสมอย่างมีประสิทธิภาพ สร้างความสัมพันธ์อันดีระหว่างผู้ป่วยและพยาบาล แล้วพยาบาลควรต้องมีความเข้าใจถึงสิทธิของพยาบาลเองในฐานะของมนุษย์ ฐานะประชาชนคนไทย และฐานะพยาบาลซึ่งเป็นผู้ประกอบวิชาชีพ อุบลรัตน์ โพธิ์พัฒนชัย (2545: 106) ได้กล่าวถึงสิทธิพยาบาลไว้ดังนี้

1.) สิทธิที่จะประกอบวิชาชีพตามขอบเขตที่บัญญัติไว้ในกฎหมายวิชาชีพการพยาบาล และการผดุงครรภ์และตามขอบเขตหน้าที่ความรับผิดชอบของตนที่ได้รับมอบหมาย ex.ห้ามทำคลอดเด็กที่หัวไม่กลับ

2.) สิทธิที่จะแสดงเหตุผลของตนเองในการตัดสินใจปฏิบัติการพยาบาลใดๆที่เหมาะสมกับมาตรฐานแห่งวิชาชีพ ถูกต้องตามหลักวิชาการ ex.การฉีดดันยาในสถานการณ์ที่ไม่สมควร

3.) สิทธิที่จะเรียกร้องและแสดงความต้องการอันชอบธรรมโดยไม่ไปล่วงล้ำหรือละเมิดสิทธิของผู้อื่น

4.) สิทธิที่จะมีโอกาสกระทำการผิดพลาดโดยมิได้ตั้งใจและรับผิดชอบต่อการกระทำของตนเอง

5.) สิทธิที่จะเป็นผู้ให้และผู้รับข้อมูลในฐานะผู้ประกอบวิชาชีพการพยาบาล
6.) สิทธิที่จะกระทำการใด ๆ อันจะแสดงถึงการคุ้มครองสิทธิของผู้รับบริการหรือของประชาชนอันเกี่ยวข้องกับวิชาชีพหรืออื่น ๆ

7.) สิทธิที่จะปฏิเสธการร้องขอให้กระทำการใดๆที่ไม่มีเหตุสมควร และไม่ถูกต้องตามหลักวิชาการ

8.) สิทธิที่จะได้รับค่าตอบแทนที่พึงได้อย่างเป็นธรรม

9.) สิทธิที่มนุษยชนทั่วไปพึงมี

# data[].attributes.headline
ในประเทศสหรัฐอเม

# data[].attributes.body
ในประเทศสหรัฐอเมริกา สมาคมพยาบาลมิชิแกนได้กำหนดถึงสิทธิของพยาบาล สรุปสาระสำคัญได้ดังนี้ (สิริรัตน์ ฉัตรชัยสุชา, 2538: 30-31)

1.) พยาบาลแต่ละคนมีสิทธิและความรับผิดชอบที่จะให้รายละเอียดเกี่ยวกับความรู้ความสามารถ ความชำนาญของตนแก่หน่วยงานหรือสถาบันที่ตนปฏิบัติหน้าที่อยู่รวมทั้งความเชื่อถือ ศรัทธาทางศาสนาทางศีลธรรมอันมีผลเกี่ยวข้องกับการปฏิบัติงาน ทั้งนี้เพื่อให้สามารถปฏิบัติงานได้ตรงตามความรู้ความสามารถและความสนใจของตน

2.) พยาบาลแต่ละคนมีสิทธิที่จะชี้แจงต่อหน่วยงาน หรือถอนตัวจากเหตุการณ์ที่ก่อให้เกิดความรู้สึก ขัดแย้งต่อความรู้ ความสามารถ และความเชื่อทางศาสนาของตน

3.) พยาบาลแต่ละคนมีสิทธิที่จะขอให้หน่วยงานจัดสรรวัสดุอุปกรณ์ สำหรับใช้ในการให้การพยาบาลและให้บริการทางด้านสุขภาพได้อย่างเพียงพอแก่ผู้รับบริการ

4.) พยาบาลแต่ละคนมีสิทธิและศักดิ์ศรีที่จะได้รับการยอมรับและได้รับความเคารพเชื่อถือต่อความรู้ความสามารถ ค่านิยม และบุคลิกส่วนตัวในการปฏิบัติงานจากหน่วยงานหรือสถาบันที่พยาบาลปฏิบัติงานอยู่

5.) พยาบาลแต่ละคนมีสิทธิและความรับผิดชอบที่จะร่วมมือกับหน่วยงาน หรือสถาบันที่ตนปฏิบัติอยู่ในการที่จะเสริมสร้างสภาพแวดล้อมให้อยู่ในสภาพที่จะให้บริการทางสุขภาพได้ดียิ่งขึ้น

6.) พยาบาลมีสิทธิที่จะสร้างรูปแบบความสัมพันธ์กับผู้ป่วยตามที่เห็นสมควรโดยการวางแผนให้การพยาบาลและการปฏิบัติการพยาบาลตามที่เห็นว่าสมควร และเหมาะสมแก่ผู้ป่วยแต่ละรายตามความรู้และหลักการของวิชาชีพ ขณะเดียวกันก็มีสิทธิที่จะได้รับค่าชมเชยและรางวัลตามความชอบธรรมและที่สมควรจะได้รับ

7.) พยาบาลมีสิทธิที่จะเข้าใจและยอมรับความรู้สึกของตนเองว่าตนเองเป็นคนแบบไหน ซึ่งความรู้สึกของแต่ละบุคคลเป็นเรื่องภายในจิตใจที่มักเกี่ยวกับอารมณ์และความมั่นใจ ถ้าพยาบาลแต่ละคนรู้ตระหนักและเข้าใจ ถึงความรู้สึกของตนเองแล้ว ย่อมสามารถที่จะควบคุมความรู้สึกของตนเองได้

8.) พยาบาลมีสิทธิที่จะดำรงไว้ซึ่งศักดิ์ศรี และการแสดงออกของตน หมายถึงการมีสิทธิที่จะรับฟัง ซักถาม สงสัยหรือไม่ตอบ ในกรณีของการที่จะต้องใช้เหตุผลเชิงจริยธรรมเลือกตัดสินใจ พยาบาลมีสิทธิที่จะได้รับคำแนะนำ ความช่วยเหลือ ความร่วมมือจากผู้อื่น มีสิทธิที่จะให้ผู้อื่นช่วยรับรู้และปัดเป่าความหวาดกลัว ความคับ ข้องใจของตนได้เช่นเดียวกับที่พยาบาลให้สิ่งนี้กับผู้อื่น

9.) พยาบาลมีสิทธิที่จะพันจากสภาพการทำงานที่มีผลต่อการบั่นทอนสุขภาพที่ดีของตนในฐานะปุถุชนเช่นเดียวกับผู้อื่น พยาบาลย่อมมีทั้งความเข้มแข็งและความอ่อนแอในกรณีของสภาพการทำงานที่ก่อให้เกิดความตึงเครียดวิตกกังวล หรือความคับข้องใจต่อปัญหาศีลธรรมบางประการที่หาข้อยุติไม่ได้พยาบาลย่อมมีสิทธิที่จะถอนตัวจากเหตุการณ์นั้น ทั้งนี้เพราะการให้บริการพยาบาลอย่างมีคุณภาพย่อมต้องอาศัยสภาวะที่ดีทั้งกายและใจของตัว บุคคลผู้เป็นพยาบาล พยาบาลผู้มีสุขภาพและจิตใจไม่สมบูรณ์ย่อมไม่อาจให้บริการที่มีคุณภาพแก่บุคคลอื่นได้

# data[].attributes.headline
จากสถานการณ์ หากพยาบ

# data[].attributes.body
จากสถานการณ์ หากพยาบาลดอกแก้วมีความกังวลใจ มีสิทธิที่จะปฏิเสธการไปทำงานที่หอผู้ป่วยโควิด-19 ได้เพราะ

9.) พยาบาลมีสิทธิที่จะพันจากสภาพการทำงานที่มีผลต่อการบั่นทอนสุขภาพที่ดีของตนในฐานะปุถุชนเช่นเดียวกับผู้อื่น พยาบาลย่อมมีทั้งความเข้มแข็งและความอ่อนแอในกรณีของสภาพการทำงานที่ก่อให้เกิดความตึงเครียดวิตกกังวล หรือความคับข้องใจต่อปัญหาศีลธรรมบางประการที่หาข้อยุติไม่ได้พยาบาลย่อมมีสิทธิที่จะถอนตัวจากเหตุการณ์นั้น ทั้งนี้เพราะการให้บริการพยาบาลอย่างมีคุณภาพย่อมต้องอาศัยสภาวะที่ดีทั้งกายและใจของตัว บุคคลผู้เป็นพยาบาล พยาบาลผู้มีสุขภาพและจิตใจไม่สมบูรณ์ย่อมไม่อาจให้บริการที่มีคุณภาพแก่บุคคลอื่นได้ อย่างไรก็ตาม พยาบาลดอกแก้วควรต้องมีการปรึกษาและพูดคุยกับหัวหน้าในหน่วยงานและปรับเปลี่ยนตามความเหมาะสมด้วย

# data[].attributes.headline
4. หลักการควบคุมคุณภาพในการประกอบวิชาชีพการพยาบาลมีอะไรบ้าง

# data[].attributes.subject
4. หลักการควบคุมคุณภาพในการประกอบวิชาชีพการพยาบาลมีอะไรบ้าง

# data[].attributes.headline
5. การที่พยาบาลดอกแก้วมีความกังวลใจ แต่ยังคงไปปฏิบัติหน้าที่ ณ หอผู้ป่วยโควิด-19 แสดงให้เห็นถึงจรรยาบรรณวิชาชีพในข้อใด

# data[].attributes.subject
5. การที่พยาบาลดอกแก้วมีความกังวลใจ แต่ยังคงไปปฏิบัติหน้าที่ ณ หอผู้ป่วยโควิด-19 แสดงให้เห็นถึงจรรยาบรรณวิชาชีพในข้อใด

# data[].attributes.headline
ความสำคัญและหลักการควบ

# data[].attributes.body
ความสำคัญและหลักการควบคุมคุณภาพในการประกอบวิชาชีพการพยาบาล

การควบคุมคุณภาพในการประกอบวิชาชีพการพยาบาลเป็นสิ่งสำคัญ เนื่องจากการประกอบวิชาชีพการพยาบาลและการผดุงครรภ์เป็นการกระทำโดยตรงต่อมนุษย์ หากผู้ประกอบวิชาชีพขาดความรู้ หรือปฏิบัติการพยาบาลอย่างไม่มีมาตรฐาน อาจก่อให้เกิดอันตรายกับผู้ป่วยโดยไม่เจตนา กอปรกับปัจจุบันมีผู้ประกอบวิชาชีพการพยาบาลจำนวนมาก จึงมีความจำเป็นอย่างยิ่ง ที่จะต้องมีการควบคุมการประกอบวิชาชีพ ซึ่งจะช่วยคุ้มครองสวัสดิภาพและความปลอดภัยในชีวิตของผู้ใช้บริการ ตลอดจนพิทักษ์สิทธิแก่ประชาชน เพื่อให้ได้รับบริการที่มีคุณภาพนอกจากนี้ยังช่วยพิทักษ์สิทธิของผู้ประกอบวิชาชีพ โดยมิให้บุคคลภายนอกเข้ามาประกอบวิชาชีพ หรือกระทำการใดๆ ให้ผู้อื่นเข้าใจว่าเป็นผู้ประกอบวิชาชีพ อันจะทำให้ประชาชนเกิดอันตรายต่อชีวิตและสุขภาพ (วิฑูรย์ อิ้งประพันธ์, 2546; สภาการพยาบาล, 2540; อรนิช แสงจันทร์, 2549)

หลักการควบคุมการประกอบวิชาชีพการพยาบาล (วิทูรย์ อิ้งประพันธ์ 2546; สภาการพยาบาล, 2540; อรนิช แสงจันทร์, 2549) ประกอบด้วย

# data[].attributes.headline
1. หลักการควบคุมผู้ป

# data[].attributes.body
1. หลักการควบคุมผู้ประกอบวิชาชีพการพยาบาล โดยสภาการพยาบาลเป็นผู้ออกกฎเกณฑ์หรือระเบียบสำหรับผู้ประกอบวิชาชีพการพยาบาลและการผดุงครรภ์ เพื่อรักษามาตรฐานการพยาบาล ดังนี้

•  1.1. กำหนดคุณสมบัติของผู้ขอขึ้นทะเบียนเป็นผู้ประกอบวิชาชีพการพยาบาล โดยผู้ประกอบวิชาชีพพยาบาลต้องมีคุณสมบัติตามที่กฎหมายวิชาชีพกำหนด เช่น สำเร็จการศึกษาพยาบาลศาสตรบัณฑิต ไม่เคยต้องโทษจำคุก ไม่เป็นโรคต้องห้ามที่สังคมรังเกียจ เป็นต้น

1.2. กำหนดให้มีการขอขึ้นทะเบียนผู้ประกอบวิชาชีพการพยาบาล ทำให้สามารถควบคุมดูแลความประพฤติหรือจริยธรรมแห่งวิชาชีพการพยาบาลได้

1.3. กำหนดข้อจำกัดและเงื่อนไขในการประกอบวิชาชีพการพยาบาลและการผดุงครรภ์ และการรักษาจริยธรรมแห่งวิชาชีพ รวมทั้งกำหนดบทลงโทษแก่ผู้ประกอบวิชาชีพการพยาบาลที่ประพฤติผิดจริยธรรมในการประกอบวิชาชีพ เพื่อรักษามาตรฐานของวิชาชีพการพยาบาล

1.4. กำหนดให้ผู้ประกอบวิชาชีพพัฒนาองค์ความรู้ทางการพยาบาลอย่างต่อเนื่อง และต่อใบอนุญาตประกอบวิชาชีพทางการพยาบาลและการผดุงครรภ์ ทุก 5 ปี เพื่อรักษามาตรฐานทางการพยาบาลโดยผู้ประกอบ วิชาชีพต้องผ่านการอบรมความรู้ทางการพยาบาล ศึกษาต่อเนื่องในหลักสูตรทางการพยาบาลต่างๆ หรือทำแบบทดสอบบทความวิชาการ เพื่อสะสมหน่วยคะแนนไม่น้อยกว่า 50 หน่วยคะแนน ทุก 5 ปี

2. หลักการคุ้มครองสวัสดิภาพของประชาชนและสงวนอาชีพ โดยกฎหมายวิชาชีพการพยาบาลกำหนดห้าม บุคคลภายนอกประกอบวิชาชีพการพยาบาล ยกเว้นกระทำต่อตนเอง ผู้อื่นโดยเมตตาและไม่ได้รับค่าจ้าง หรือปฏิบัติตามที่กฎหมายกำหนด เพื่อป้องกันการเกิดอันตรายต่อสวัสดิภาพของประชาชน หากฝ่าฝืนต้องได้รับโทษอาญา และ ยังเป็นการช่วยสงวนอาชีพให้เฉพาะผู้ที่ได้ขึ้นทะเบียนและรับใบอนุญาตประกอบวิชาชีพการพยาบาล

# data[].attributes.headline
จรรยาบรรณวิชาชีพพยาบ

# data[].attributes.body
จรรยาบรรณวิชาชีพพยาบาลหมายถึง บรรทัดฐานกับวิชาชีพพยาบาลที่บุคคลากรทางการพยาบาลยึดถือเป็นแนวทางในการปฏิบัติงานการพยาบาล ใช้เป็นมาตรฐานในการประเมินการกระทำว่าสิ่งใดถูก สิ่งใดผิด และใช้เป็นหลักในการตัดสินใจ

สมาคมพยาบาลแห่งประเทศไทยในพระราชูปถัมภ์สมเด็จพระศรีนครินทราบรมราชชนนี ประกาศจรรยาบรรณวิชาชีพการพยาบาลฉบับปี พ.ศ. 2546 แบ่งเป็น 9 ประการ (สิวลี ศิริไล, 2551; อรนิช แสงจันทร์,2549) ดังนี้

# data[].attributes.headline
1.) รับผิดชอบต่อประชาช

# data[].attributes.body
1.) รับผิดชอบต่อประชาชนที่ต้องการการพยาบาลและบริการสุขภาพ ทั้งในระดับบุคคล ครอบครัว ชุมชนและประเทศ ในการสร้างเสริมสุขภาพ การป้องกันโรค การฟื้นฟูสุขภาพ และการบรรเทาความเจ็บป่วย

2.) ประกอบวิชาชีพด้วยความเมตตา กรุณา เคารพในคุณค่าของชีวิต ความมีสุขภาพดี และความผาสุกของเพื่อนมนุษย์ ช่วยให้ประชาชนดำรงสุขภาพไว้ในระดับดีที่สุด ทั้งในภาวะสุขภาพปกติ เจ็บป่วย ชราภาพและจนถึงระยะสุดท้ายของชีวิต

3.) มีปฏิสัมพันธ์ทางวิชาชีพกับผู้ใช้บริการ ผู้ร่วมงาน และประชาชนด้วยความเคารพในศักดิ์ศรี และสิทธิมนุษยชนของบุคคล ทั้งในความเป็นมนษย์ สิทธิในชีวิต และสิทธิในเสรีภาพเกี่ยวกับการเคลื่อนไหว การพูด การแสดงความคิดเห็น การมีความรู้ การตัดสินใจ ค่านิยม ความแตกต่างทางวัฒนธรรม และความเชื่อทางศาสนาตลอดจนสิทธิในความเป็นเจ้าของ และความเป็นส่วนตัวของบุคคล

4.) ยึดหลักความยุติธรรม และความเสมอภาคในสังคมมนุษย์ ร่วมดำเนินการเพื่อช่วยให้ประชาชนที่ต้องการบริการสุขภาพได้รับความช่วยเหลือดูแลอย่างทั่วถึง และดูแลให้ผู้ใช้บริการได้รับการช่วยเหลือ ที่เหมาะสมกับความ ต้องการอย่างดีที่สุดเท่าที่จะเป็นไปได้ ด้วยความเคารพในคุณค่าของชีวิต ศักดิ์ศรี และสิทธิของบุคคลอย่างเท่าเทียม กัน โดยไม่จำกัดด้วยชนชั้น วรรณะ เชื้อชาติ ศาสนา เศรษฐฐานะ เพศ วัย กิตติศัพท์ชื่อเสียง สถานภาพในสังคมและความเจ็บป่วย

5.) ประกอบวิชาชีพโดยมุ่งความเป็นเลิศ ปฏิบัติการพยาบาลโดยมีความรู้ในการกระทำ และสามารถอธิบายเหตุผลได้ในทุกกรณี พัฒนาความรู้ และประสบการณ์อย่างต่อเนื่อง รักษาสมรรถภาพในการทำงาน ประเมินผลงาน และประกอบวิชาชีพทุกด้านด้วยมาตรฐานสูงสุดเท่าที่จะเป็นไปได้

6.) ป้องกันอันตรายต่อสุขภาพและชีวิตของผู้ใช้บริการ โดยการร่วมมือประสานงานอย่างต่อเนื่องกับ ผู้ร่วมงาน และผู้เกี่ยวข้องกับทุกฝ่ายทุกระดับ เพื่อปฏิบัติให้เกิดผลตามนโยบายและแผนพัฒนาสุขภาพ และ คุณภาพชีวิตต่อประชาชน พึงปฏิบัติหน้าที่ รับมอบหมายงาน และมอบหมายงานอย่างรอบคอบ และกระทำการ อันควร เพื่อป้องกันอันตราย ซึ่งเห็นว่าจะเกิดกับผู้ใช้บริการแต่ละบุคคล ครอบครัว และชุมชน จากการกระทำของ ผู้ร่วมงาน หรือสภาพแวดล้อมของการทำงาน หรือในการใช้วิทยาศาสตร์ และเทคโนโลยีขั้นสูง

7.) รับผิดชอบในการปฏิบัติให้สังคมเกิดความเชื่อถือ ไว้วางใจต่อพยาบาลและต่อวิชาชีพการพยาบาล มีคุณธรรม จริยธรรมในการดำรงชีวิต ประกอบวิชาชีพด้วยความมั่นคงในจรรยาบรรณ และเคารพต่อกฎหมายให้บริการที่มีคุณภาพเป็นวิสัย เป็นที่ประจักษ์แก่ประชาชน ร่วมมือพัฒนาวิชาชีพให้เจริญก้าวหน้าในสังคมอย่างเป็นเอกภาพ ตลอดจนมีมนุษยสัมพันธ์อันดี และร่วมมือกับผู้อื่นในกิจกรรมที่เป็นประโยชน์ต่อสังคม ทั้งในและนอกวงการสุขภาพ ในระดับท้องถิ่น ระดับประเทศ และระหว่างประเทศ

8.) ร่วมในการทำความเจริญก้าวหน้าให้แก่วิชาชีพการพยาบาล ร่วมกับผู้นำทางการปฏิบัติการพยาบาล ทางการศึกษา การวิจัย หรือการบริหารโดยร่วมในการนำทิศทาง นโยบาย และแผนเพื่อพัฒนาวิชาชีพ พัฒนาความรู้ ทั้งในขั้นเทคนิคการพยาบาล ทฤษฎีขั้นพื้นฐาน และศาสตร์ทางการพยาบาลขั้นลึกซึ้งเฉพาะด้าน ตลอดจนการรวบรวมและเผยแพร่ความรู้ข่าวสารของวิชาชีพ ทั้งนี้พยาบาลพึงมีบทบาททั้งในระดับบุคคล สถาบัน องค์กรวิชาชีพระดับประเทศ และระหว่างประเทศ

9.) รับผิดชอบต่อตนเองเช่นเดียวกับรับผิดชอบต่อผู้อื่น เคารพตนเอง รักษาความสมดุลมั่นคงของบุคลิกภาพเคารพในคุณค่าของงาน และทำงานด้วยมาตรฐานสูง ทั้งในการดำรงชีวิตส่วนตัว และในการประกอบวิชาชีพ ในสถานการณ์ที่จำเป็นต้องเสียสละ หรือประนีประนอม พยาบาลพึงยอมรับในระดับที่สามารถรักษาไว้ซึ่งความเคารพตนเอง ความสมดุลในบุคลิกภาพ และความมั่นคงปลอดภัยในชีวิตของตน

# data[].attributes.headline
จากสถานการณ์จรร

# data[].attributes.body
จากสถานการณ์

จรรยาบรรณวิชาชีพข้อ 1. รับผิดชอบต่อประชาชนที่ต้องการการพยาบาลและบริการสุขภาพ ทั้งในระดับบุคคล ครอบครัว ชุมชน และประเทศ ในการสร้างเสริมสุขภาพ การป้องกันโรค การฟื้นฟูสุขภาพ และการบรรเทาความเจ็บป่วย

จรรยาบรรณวิชาชีพข้อ 2. ประกอบวิชาชีพด้วยความเมตตา กรุณา เคารพในคุณค่าของชีวิต ความมีสุขภาพดี และความผาสุกของเพื่อนมนุษย์ ช่วยให้ประชาชนดำรงสุขภาพไว้ในระดับดีที่สุด ทั้งในภาวะสุขภาพปกติ เจ็บป่วย ชราภาพและจนถึงระยะสุดท้ายของชีวิต

จรรยาบรรณวิชาชีพข้อ 4.ยึดหลักความยุติธรรม และความเสมอภาคในสังคมมนุษย์ ร่วมดำเนินการเพื่อ ช่วยให้ประชาชนที่ต้องการบริการสุขภาพได้รับความช่วยเหลือดูแลอย่างทั่วถึง และดูแลให้ผู้ใช้บริการได้รับการ ช่วยเหลือ ที่เหมาะสมกับความต้องการอย่างดีที่สุดเท่าที่จะเป็นไปได้ ด้วยความเคารพในคุณค่าของชีวิต ศักดิ์ศรีและสิทธิของบุคคลอย่างเท่าเทียมกัน โดยไม่จำกัดด้วยชั้น วรรณะ เชื้อชาติ ศาสนา เศรษฐธานะ เพศ วัย กิตติศัพท์ชื่อเสียง สถานภาพในสังคม และความเจ็บป่วย

จรรยาบรรณวิชาชีพข้อที่ 7. รับผิดชอบในการปฏิบัติให้สังคมเกิดความเชื่อถือหรือไว้วางใจต่อพยาบาลและต่อ วิชาชีพ มีคุณธรรม จริยธรรม ในการดำรงชีวิต ประกอบวิชาชีพด้วยความมั่นคงในจรรยาบรรณและเคารพกฎหมาย ให้บริการมีคุณภาพ เป็นที่ประจักษ์แก่ประชาชน ร่วม มือพัฒนาวิชาชีพให้ก้าวหน้าในสังคมอย่างเป็นเอกภาพ ตลอดจนมีมนุษย์สัมพันธ์ที่ดีและร่วมมือกับผู้อื่นในกิจกรรมที่เป็นประโยชน์ต่อสังคม

# data[].attributes.body
จินดา นันทวงษ์ (2566). บทบาทหน้าที่และความรับผิดชอบของพยาบาล.
ใน ดลรัตน์ รุจิวัฒนากร และเบญจพร จึงเกรียงไกร (ผู้รวบรวม),
เอกสารคำสอนวิชาวิชาชีพการพยาบาล. [e-Bookl]. กรุงเทพฯ:

โรงเรียนพยาบาลรามาธิบดี คณะแพทยศาสตร์โรงพยาบาล

รามาธิบดี มหาวิทยาลัยมหิดล.

ธิดา ทองวิเชียร และสมหมาย วนะวนานต์. (2564). ระบบบริการสุขภาพ
และลักษณะงานบริการพยาบาลในประเทศไทย ใน ดลรัตน์ รุจิ
วัฒนากร และสาวิตรี พรสินศิริรักษ์ (ผู้รวบรวมข้อมูล), เอกสารคำ
สอนวิชาบทนำวิชาชีพและมโนมติพื้นฐานทางการพยาบาล.
[e-Book]. กรุงเทพฯ: โรงเรียนพยาบาลรามาธิบดีคณะแพทยศาสตร์
โรงพยาบาลรามาธิบดี มหาวิทยาลัยมหิดล.

แสงทอง ธีระทองคำ. (2566). การควบคุมคุณภาพในการประกอบ

วิชาชีพการพยาบาล. ใน ดลรัตน์ รุจิวัฒนากรและเบญจพร จึง
เกรียงไกร (ผู้รวบรวม), เอกสารคำสอนวิชาวิชาชีพการพยาบาล.
(น. 221-238).โรงเรียนพยาบาลรามาธิบดี คณะแพทยศาสตร์โรง
พยาบาลรามาธิบดี มหาวิทยาลัยมหิดล.

# data[].attributes.headline
บทบาทผู้ตัดสินใจ

# data[].attributes.subject
บทบาทผู้ตัดสินใจ

# data[].attributes.body
ในกระบวนการพยาบาล ทักษะที่พยาบาลจำเป็นต้องใช้คือ การตัดสินใจเพื่อให้ผลของการพยาบาลมีประสิทธิภาพที่สุด ก่อนให้การพยาบาลทุกๆ ขั้นตอนไม่ว่าจะเป็นการประเมินอาการ การวางแผน การให้การพยาบาล หรือการประเมินผล จำเป็นต้องอาศัยการตัดสินใจอยู่เสมอ การแปลความหมายของข้อมูลที่มี การค้นหาอุปสรรคหรือปัญหาอย่างต่อเนื่อง นำไปสู่การพิจารณาตัดสินในการแก้ปัญหาและเลือกปฏิบัติสิ่งที่ดีที่สุดสำหรับผู้รับบริการ ในบางสถานการณ์พยาบาลอาจตัดสินใจโดยลำพัง หรือตัดสินใจ ร่วมกับผู้ป่วยและครอบครัว บางครั้งอาจตัดสินใจร่วมกับสมาชิกทีมสุขภาพอื่นๆ เพื่อให้มั่นใจว่าการตัดสินใจนั้นดีที่สุด เป็นการตัดสินใจที่มีประสิทธิภาพและปลอดภัย บทบาทผู้ตัดสินใจยังครอบคลุมถึงการช่วยให้ผู้รับบริการมีส่วนร่วมในการตัดสินใจได้ด้วย เช่น เกิดอุบัติเหตุจะใช้สิทธิพรบก่อร หลังจากนั้นจึงใช้ตามสิทธิ